CELEX: 32017R1409
Language: hu
Date: 2017-08-01 00:00:00
Title: A Bizottság (EU) 2017/1409 végrehajtási rendelete (2017. augusztus 1.) a 75/2013/EU végrehajtási rendeletnek és a 951/2006/EK rendeletnek a cukorágazatra vonatkozó kiegészítő importvámok, valamint az izoglükóz és egyes szirupok szacharóztartalmának kiszámítása tekintetében történő módosításáról

2.8.2017   
            
            
               HU
            
            
               Az Európai Unió Hivatalos Lapja
            
            
               L 201/21
            
         A BIZOTTSÁG (EU) 2017/1409 VÉGREHAJTÁSI RENDELETE
   (2017. augusztus 1.)
   a 75/2013/EU végrehajtási rendeletnek és a 951/2006/EK rendeletnek a cukorágazatra vonatkozó kiegészítő importvámok, valamint az izoglükóz és egyes szirupok szacharóztartalmának kiszámítása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 182. cikke (4) bekezdésére,
   mivel:
   
               (1)
            
            
               A 951/2006/EK bizottsági rendelet (2) 36. cikke kiegészítő vámokat ír elő a cukorágazat egyes termékeire.
            
         
               (2)
            
            
               Figyelembe véve az akkori piaci feltételeket és előrejelzéseket, a 75/2013/EU bizottsági végrehajtási rendelet (3) előírta, hogy 2017. szeptember 30-ig, a kvótarendszer végéig, nem alkalmazandó kiegészítő behozatali vám több cukorágazati termékre.
            
         
               (3)
            
            
               Az 1308/2013/EU rendelet 182. cikkének (2) bekezdése értelmében nem vethető ki kiegészítő behozatali vám abban az esetben, ha a behozatal várhatóan nem fogja megzavarni az uniós piacot, vagy ha a kiváltott hatások nem állnának arányban az elérni kívánt céllal. A cukorkvóták megszüntetését követően a Közös Vámtarifában előírt behozatali vám hatálya alá tartozó cukorágazati termékek behozatala valószínűleg továbbra sem fogja megzavarni az uniós piacot. Következésképpen ezekre a behozatalokra nem indokolt kiegészítő vámokat kivetni, kivéve, ha jelentősen megváltozna e tekintetben a piaci helyzet.
            
         
               (4)
            
            
               Ezért több cukorágazati termék vonatkozásában meg kell hosszabbítani a kiegészítő importvám alkalmazása tekintetében a 75/2013/EU végrehajtási rendelet által engedélyezett eltérést.
            
         
               (5)
            
            
               A 951/2006/EK rendelet 42. cikkének (2), (3) és (4) bekezdésében az izoglükóz és egyes szirupok szacharóztartalmának megállapítása tekintetében előírt számítási módszereket az (EU) 2017/1344 bizottsági végrehajtási rendelet (4)2017. október 1-jei hatállyal egyértelműbb és naprakészebb formában integrálja a 2658/87/EGK tanácsi rendelet (5) I. mellékletébe. Ezért ezeket a rendelkezéseket el kell hagyni a 951/2006/EK rendeletből.
            
         
               (6)
            
            
               A 75/2013/EU végrehajtási rendeletet és a 951/2006/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 75/2013/EU végrehajtási rendelet 1. cikkében a „2017. szeptember 30.” dátum helyébe a „2022. szeptember 30.” dátum lép.
   2. cikk
   A 951/2006/EK rendelet 42. cikkének (2), (3) és (4) bekezdését el kell hagyni.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   2017. október 1-jétől alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 1-jén.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 951/2006/EK rendelete (2006. június 30.) a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról (HL L 178., 2006.7.1., 24. o.).
   
      (3)  A Bizottság 75/2013/EU végrehajtási rendelete (2013. január 25.) a 951/2006/EK rendelettől a cukorágazat egyes termékeire vonatkozó reprezentatív árak és kiegészítő behozatali vámok alkalmazása tekintetében való eltérésről és a cukorágazat egyes termékeire a 2012/2013. gazdasági évben alkalmazandó irányadó árak és kiegészítő importvámok megállapításáról szóló 892/2012/EU végrehajtási rendelet hatályon kívül helyezéséről (HL L 26., 2013.1.26., 19. o.).
   
      (4)  A Bizottság (EU) 2017/1344 végrehajtási rendelete (2017. július 18.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 186., 2017.7.19., 3. o.).
   
      (5)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).